athenaeus-soph.deipnosophistae 14.42
τὴν δὲ ψιλὴν κιθάρισιν πρῶτόν φησιν Μέναιχμος εἰσαγαγεῖν Ἀριστόνικον τὸν Ἀργεῖον , τῇ ἡλικίᾳ γενόμενον κατὰ Ἀρχίλοχον , κατοικήσαντα ἐν Κορκύρᾳ . Φιλόχορος δ’ ἐν γ’ Ἀτθίδος Λύσανδρος , φησίν , ὁ Σικυώνιος κιθαριστὴς πρῶτος μετέστησε τὴν ψιλοκιθαριστικήν , μακροὺς τοὺς τόνους ἐντείνας καὶ τὴν φωνὴν εὔογκον ποιήσας , καὶ τὴν ἔναυλον κιθάρισιν πρῶτοι οἱ περὶ Ἐπίγονον ἐχρήσαντο . καὶ περιελὼν τὴν συντομίαν τὴν ὑπάρχουσαν ἐν τοῖς ψιλοῖς κιθαρισταῖς χρώματά τε εὔχροα πρῶτος ἐκιθάρισε καὶ ἰάμβους καὶ μάγαδιν , τὸν καλούμενον συριγμόν · καὶ ὄργανον μετέλαβεν μόνος τῶν πρὸ αὐτοῦ , καὶ τὸ πρᾶγμα αὐξήσας χορὸν περιεστήσατο πρῶτος . Δίωνα δὲ τὸν Χῖον τὸ τοῦ Διονύσου σπονδεῖον πρῶτον κιθαρίσαι Μέναιχμος . Τιμόμαχος δ’ ἐν τοῖς Κυπριακοῖς Στήσανδρον λέγει τὸν Σάμιον ἐπὶ πλεῖον αὐξῆσαι τήν τέχνην καὶ πρῶτον ἐν Δελφοῖς κιθαρῳδῆσαι τὰς καθ’ Ὅμηρον μάχας , ἀρξάμενον ἀπὸ τῆς Ὀδυσσείας . ἄλλοι δὲ πρῶτόν φασιν παρ’ Ἐλευθερναίοις κιθαρίσαι τὰς ἐρωτικὰς ᾠδὰς Ἀμήτορα τὸν Ἐλευθερναῖον , οὗ καὶ τοὺς ἀπογόνους ᾽ Ἀμητορίδας καλεῖσθαι . Ἀριστόξενος δέ φησιν ὥσπερ τῶν ἑξαμέτρων τινὲς ἐπὶ τὸ γελοῖον παρῳδὰς εὗρον , οὕτως καὶ τῆς κιθαρῳδίας πρῶτος Οἰνώνας , ὃν ἐζήλωσαν Πολύευκτός τε ὁ Ἀχαιὸς καὶ Διοκλῆς ὁ Κυναιθεύς . καὶ μοχθηρῶν δὲ ᾀσμάτων γεγόνασι ποιηταί , περὶ ὧν φησι Φαινίας ὁ Ἐρέσιος ἐν τοῖς πρὸς τοὺς Σοφιστὰς γράφων οὕτως · Τελένικος ὁ Βυζάντιος , ἔτι δὲ Ἀργᾶς ποιηταὶ μοχθηρῶν ὄντες νόμων πρὸς μὲν τὸν ἴδιον χαρακτῆρα τῆς ποιήσεως εὐπόρουν , τῶν δὲ Τερπάνδρου καὶ Φρύνιδος νόμων οὐδὲ κατὰ μικρὸν ἠδύναντο ἐπιψαῦσαι . τοῦ Ἀργᾶ μνημονεύει Ἄλεξις ἐν Ἀποβάτῃ οὕτως · Χορόνικος ὁ ποιητὴς ὁδί . β . τίνων ποιητὴς ᾀσμάτων ; α . σεμνῶν πάνυ . β . τί πρὸς τὸν Ἀργᾶν οὗτος ; α . ἡμέρας δρόμῳ κρείττων . καὶ Ἀναξανδρίδης ἐν Ἡρακλεῖ · ὁ μὲν γάρ εὐφυής τις εἶναι φαίνεται · ὡς δ’ εὐρύθμως λαβὼν τὸ μελετητήριον εἶτ’ ἐσχεδίασε δριμέως εν παπαῖ , μεστὸς γενόμενος πρὸς τὸν Ἀργᾶν βούλομαι κωδωνίσας πέμψαι σ’ ἀγωνιούμενον , ἵνα καὶ σὺ νικᾷς τοὺς σοφιστάς , ὦ φίλε .
Lemmas: ὁ δέ ψιλός κιθάρισις πρῶτος φημί Μέναιχμος εἰσάγω Ἀριστόνικος ὁ Ἀργεῖος , ὁ ἡλικία γίγνομαι κατά Ἀρχίλοχος , κατοικέω ἐν Κέρκυρα . Φιλόχορος δέ ἐν γε Ἀτθίς Λύσανδρος , φημί , ὁ Σικυώνιος κιθαριστής πρῶτος μεθίστημι ὁ ψιλοκιθαριστικός , μακρός ὁ τόνος ἐντείνω καί ὁ φωνή εὔογκος ποιέω , καί ὁ ἔναυλος κιθάρισις πρῶτος ὁ περί Ἐπίγονος χράω . καί περιαιρέω ὁ συντομία ὁ ὑπάρχω ἐν ὁ ψιλός κιθαριστής χρῶμα τε εὔχροος πρῶτος κιθαρίζω καί ἴαμβος καί μάγαδις , ὁ καλέω συριγμός · καί ὄργανον μεταλαμβάνω μόνος ὁ πρό αὐτός , καί ὁ πρᾶγμα αὐξάνω χορός περιίστημι πρῶτος . Δίων δέ ὁ Χῖος ὁ ὁ Διόνυσος σπονδεῖον πρῶτος κιθαρίζω Μέναιχμος . Τιμόμαχος δέ ἐν ὁ Κυπριακός Στήσανδρος λέγω ὁ Σάμιος ἐπί πολύς αὐξάνω ὁ τέχνη καί πρῶτος ἐν Δελφοί κιθαρῳδέω ὁ κατά Ὅμηρος μάχη , ἄρχω ἀπό ὁ Ὀδύσσεια . ἄλλος δέ πρῶτος φημί παρά Ἐλευθερναῖος κιθαρίζω ὁ ἐρωτικός ἀοιδή Ἀμήτωρ ὁ Ἐλευθερναῖος , ὅς καί ὁ ἀπόγονος ἒ Ἀμητορίδης καλέω . Ἀριστόξενος δέ φημί ὥσπερ ὁ ἑξάμετρος τις ἐπί ὁ γέλοιος παρῳδή εὑρίσκω , οὕτως καί ὁ κιθαρῳδία πρῶτος Οἰνώνη , ὅς ζηλόω Πολυεύκτος τε ὁ Ἀχαιός καί Διοκλῆς ὁ Κυναιθεύς . καί μοχθηρός δέ ᾆσμα γίγνομαι ποιητής , περί ὅς φημί Φαινίας ὁ Ἐρέσιος ἐν ὁ πρός ὁ Σοφιστής γράφω οὕτως · Τελένικος ὁ Βυζάντιος , ἔτι δέ Ἀργᾶς ποιητής μοχθηρός εἰμί νόμος πρός μέν ὁ ἴδιος χαρακτήρ ὁ ποίησις εὐπορέω , ὁ δέ Τέρπανδρος καί Φρύννις νόμος οὐδέ κατά μικρός δύναμαι ἐπιψαύω . ὁ Ἀργᾶς μνημονεύω Ἄλεξις ἐν Ἀποβάτης οὕτως · χορόνικος ὁ ποιητής ὅδε . Β . τίς ποιητής ᾆσμα ; α . σεμνός πάνυ . Β . τίς πρός ὁ Ἀργᾶς οὗτος ; α . ἡμέρα δρόμος κρατύς . καί Ἀναξανδρίδης ἐν Ἡρακλῆς · ὁ μέν γάρ εὐφυής τις εἰμί φαίνω · ὡς δέ εὔρυθμος λαμβάνω ὁ μελετητήριον εἶτα σχεδιάζω δριμύς εν παπαῖ , μεστός γίγνομαι πρός ὁ Ἀργᾶς βούλομαι κωδωνίζω πέμπω σύ ἀγωνίζομαι , ἵνα καί σύ νικάω ὁ σοφιστής , ὦ φίλος .